SPRÁVA 		IUVENTA – Slovenský inštitút mládeže
ZO ZAHRANIČNEJ PRACOVNEJ CESTY 		Búdková 2, SK – 811 04 Bratislava

1.	Účastník ZPC 

Meno a priezvisko, tituly:	Soňa Jankurová, Ing.	
Znalosť cudzích jazykov:	Anglický	

2.	Zahraničná pracovná cesta

Štát / mesto:	Česká republika/Praha	
Názov a adresa 
prijímajúcej organizácie:	Eurodesk
Dům zahraniční spolupráce
Na Poříčí 1035/1
110 00 Praha 1
	
Účel cesty:	Školenie multiplikátorov siete Eurodesk	
Spôsob financovania 
(kto hradí cestovné, pobytové náklady, iné výdavky):	IUVENTA – Slovenský inštitút mládeže	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
20.11.2015	Príchod	
21.11.2015	9:00 – 10:00 – Úvod
10:30 – 11:00 – Prestávka
11:00 – 12:30 – My a cieľové skupiny
Obed
13:30 – 15:00 – Koleso kompetencií
Prestávka
15:15 – 16:45 – Priestor pre vás
Prestávka
17:00 – 18:00 – Zdroje informácií
Večera
19:00 – 20:00 – Talents and passions
	
22.11.2015	9:00 – 12:00 – Sociálne médiá
12:00 – 13:00 - Hodnotenie	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
21.11.2015	Úvodné slová zazneli od zástupcov Eurodesk Česká republika a Slovenská republika – Tereza Krbcová, Vendula Venclíková (ČR) a Soňa Jankurová (SR). Nasledovali praktické informácie ohľadom nášho pobytu, programu a zoznamovacia aktivita, kde každý účastník predstavil seba, svoju organizáciu a jej pôsobenie v sieti Eurodesk. Zostavili sme „živú mapu“ Česko-Slovenska, na ktorej každý zobrazil svoju organizáciu podľa geografickej polohy. Následne sme sa zoradili do radu bez slov podľa toho, kto ako dlho pôsobí v sieti Eurodesk.

Pokračovali sme krátkym úvodom do Eurodesku, kde každý účastník predstavil svoju organizáciu, jej hlavné aktivity a pôsobenie v sieti Eurodesk. Školenie viedli Martin Horák (SR) a Lucia Schubertová (ČR). 

Doobedňajšia časť školenia bola venovaná sieťovaniu a vymedzeniu cieľových skupín Eurodesku. Účastníci boli rozdelení do 4 skupín, každá skupina dostala za úlohu predstaviť jednu cieľovú skupinu siete Eurodesk – kto to je, aké sú jeho záujmy, čo potrebuje a čo mu vieme ponúknuť ako sieť Eurodesk, ako s ním môžeme nadviazať kontakt a poskytnúť mu potrebné informácie.

Po obedňajšej prestávke sme sa venovali plusom a mínusom, resp. výhodám a nevýhodám mobility. V dvoch skupinách sme hľadali čo najviac výhod a nevýhod mobility a diskutovali o jednotlivých bodoch. 

Následne sme sa zaoberali kompetenciami multiplikátorov. Každý multiplikátor vyplnil sebahodnotiaci dotazník v 7 základných oblastiach: učiaci sa (learner), komumikátor (communicator), poskytovateľ informácií (information provider), znalec zdrojov (resource person), motivátor (motivator), poradca (counsellor), sieťovač (networker). V každej oblasti ohodnotil svoje kompetencie podľa jednotlivých kritérií na škále 1-5 a stanovil oblasti, v ktorých by sa chcel zlepšiť. Na základe výsledkov a záverečnej diskusie sa stanovili spoločné oblasti, v ktorých by sa chceli zlepšiť multiplikátori Eurodesku a ktoré by sa mali stať predmetom ďalších školení multiplikátorov.

Ďalšia časť školenia bola zameraná na zdroje informácií - stránky Eurodesku –www.eurodesk.eu, www.lastminute.eurodesk.eu a https://europa.eu/youth/sk/. Na záver tejto časti národní koordinátori odpovedali na individuálne potreby a požiadavky účastníkov školenia. Novým účastníkom siete Eurodesk boli vysvetlené základné funkcie na Intranete (First Class), spôsob inštalácie, najdôležitejšie priečinky používané na komunikáciu s národnými koordinátormi a ostatnými multiplikátormi v EÚ, používanie chatu, nastavenie podpisu a automatickej odpovede, archivácia a spravovanie vlastnej pošty. 
	
22.11.2015	V nedeľu bolo školenie zamerané na sociálne médiá a ich využitie pri práci s mládežou v sieti Eurodesk (facebook, twitter, instagram, google+).
Na záver bolo vyhodnotenie školenia, počas ktorého každý účastník slovne aj písomne na obrázku ruky vyjadril, čo sa mu na školení páčilo (palec), na čo by chcel poukázať (ukazovák), čo sa mu nepáčilo (prostredník), čo bolo pre neho kľúčové (prstenník) a čoho bolo málo (malíček).	

5.	Odporúčané závery 

(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Počas stretnutia bola predstavená sieť Eurodesk a vymedzené cieľové skupiny Eurodesku. Bol predstavený taktiež hlavný komunikačný nástroj Eurodesku – First Class, ktorý sa používa jednak na komunikáciu s národnými partnermi, ale taktiež na komunikáciu s ostatnými multiplikátormi v EÚ a vyhľadávanie informácií o možnostiach mobility. Zároveň bola odprezentovaná renovovaná stránka Eurodesku a nová stránka Last Minute Offers.  Školenie okrem iného slúžilo tiež na sieťovanie a vytváranie nových kontaktov s ostatnými multiplikátormi Eurodesku. Všetky relevantné informácie z medzinárodného stretnutia budú odkomunikované slovenským multiplikátorom, ktorí sa na školení nemohli zúčastniť. 	
6.	Prehľad prinesenej dokumentácie a miesto jej uloženia 

Prinesená dokumentácia je uložená u projektového manažéra Eurodesku. 
X:\Public\ERASMUS+\Eurodesk\_Interantional Activities\2015\2015_11_20-22 Školenie multiplikátorov Praha\2015_11_20_ZPC_SJA_CZ	
7.	Osobitne vyhodnotený očakávaný prínos ZPC 

Služobná cesta mala význam vzhľadom na získavanie nových kontaktov, výmenu skúseností a sieťovanie nie len medzi multiplikátormi zo Slovenska, ale tiež z Českej republiky. Česko-slovenské školenie multiplikátorov bolo organizované aj pred rokom v Žiline a v spolupráci s Eurodeskom v Českej republike plánujeme pokračovať aj v budúcom období nakoľko sa nám tieto spoločné školenia ukázali ako veľmi prínosné pre obe strany.	
8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)
Správa bude verejne dostupná v priečinku Eurodesku, bude zaslaná na príslušné oddelenie MŠVVaŠ SR a zverejnená na internete. Správa bude podaná a prekonzultovaná s riaditeľkou národnej agentúry Erasmus+ p. Janou Ohrablovou. Eurodesk posunie dôležité informácie svojim pobočkám a multiplikátorom do regiónov.	

Súhlasím so zverejnením tejto správy na internete

Dátum:	25.11.2015	
Správu vypracoval
(meno a priezvisko, podpis):	Soňa Jankurová	
Správu schválil
(meno a priezvisko, podpis):